Madeira | Unifaar OÜ
Pealinn: Riigi pealinn on Lissabon, elanikke 560 000
Madeira pealinn on Funchal, elanikke 130 000
Rahvaarv: 245,806 (2006)
Kõrgeim mäetipp: Pico Ruvio 1862 m
Helistamine: Helistades Madeirale tuleb ette valida + 351
Autorent: Autorendi hinnad algavad u 500 kroonist päev. Hind on alati soodsam, kui rentida auto pikemaks perioodiks. Juht peab olema vähemalt 21-aastane ja omanud juhiluba vähemalt 1 aasta. Auto rentimisel peab olema garantiiks krediitkaart. Mobiiltelefoniga rääkimine on autot juhtides keelatud ning trahv selle eest võib olla 500 eurot ning halvemal juhul võib jääda ilma juhiloast.
Kliima: talv on pehme ja kohati vihmane; suvi on kuiv, kuid ei ole väga kuum. Keskmine õhutemperatuur on 22-25 kraadi. Ookean on pidevalt soe Golfi hoovuse tõttu - suvel 22°C ja talvel 18°C.
Rannad: Madeira rannad on enamasti kiviklibused ja tumeda liivaga.
Calheta Beach: Calthea rand saare edelaosas on inimese poolt ehitatud kuldse liivaga rand. Selles piirkonnas on ka kiviklibused rannad Jardim do Mar ja Paul do Mar, kus on head võimalused surfamiseks.
Funchali ümbrus: Rannad on kiviklibused.
Sexial: Sexial on ilus linnake saare põhjaosas ning seal on väike tumeda liivaga rand Praia da Laje. Rannas on 2 looduslikku merevee basseini. Lähedusse jääb ka Jamaica tumeda liivaga rand.
São Vicente ja Ponta Delgada: saare põhjaosas asuvad rannad on üsna populaarsed, kuna seal on head veespordi harrastamise võimalused.
Söök ja jook: Madeiral on erinevate söögikohtade valik lai ning pakub midagi igale maitsele. Funchalis on mitmekülgne valik ka erinevaid rahvusrestorane. Eriti tähtis on suuta eristada sõnad "espetada" ja "espada": esimene neist tähistab mahlakat grillitud liha- ja küüslauguvarrast, teine kohalikku hõrgutist süvamerekala. Suppidest on populaarne tomatisupp Gazpacho. Madeiral valmistatud rahvuskooki ``Bolo de Miel`` (meekook) ei lõigata kunagi noaga, vaid murtakse kombekohaselt tükkideks kätega. Madeira on väga kuulus ka oma aperetiiv- ja dessertveinide poolest.
Buss: Funchalis ja selle lähiümbruses on hea bussiühendus. Bussijuhilt ostes maksab linnasisese bussi pilet 2 eurot. Soodsam on osta turistikaart pase turistico, mis maksab 17 eurot ning millega võib nädala jooksul piiramatult linnaliinibussiga sõita. Mõned hotellid pakuvad tasuta bussitransfeeri kesklinna.
Takso: Taksod on kollased, külgedel sinised triibud. Sisseistumistasu on 1.70 eurot . Iga kilomeeter u 60 senti (öösiti kallim). Taksodel on taksomeetrid, kuid neid kasutatakse vaid linna piires sõites. Linnas on sõidu hinnaks tavaliselt u 3.50-5.50 eurot. Linnast välja sõites tuleb eelnevalt hinnas kokku leppida. Näiteks lennujaama maksab sõit u 35 eurot. Nädalavahetusel reede õhtust esmaspäeva varahommikuni ning öösiti kl 22-7 on hinnad 20% kallimad.
Laev: Madeiralt on laevaühendus Porto Santo saarele, mis asub u 40 km kaugusel. Edasi-tagasi pilet maksab u 59.30.
Lahtiolekuajad: Poed on avatud E-R kl 09.00 – 13.00 ja 15.00 – 19.00 ja L 09.00 – 13.00. Suuremad ostukeskused on avatud kl 10.00 – 22.00 iga päev.
Pangad on avatud E-R kl 8.30 – 15.00.
Ööelu: Soositud õhtuseks kogunemiskohaks on arvukad tänavakohvikud vanalinnas toomkiriku lähistel. Õhtu jätkub pubides ja baarides ning diskoteegid täituvad pidutsejatega alles pärast keskööd. Populaarsed õhtuveemiskohad on hotell Savoy lähistel ning sadamas asuvad baarid ja diskod. Fadot võib kuulata vanalinnas, nt. väikeses kohvikus Marcelino ja restoranis Arsenio.
Camara de Lobos 6 km
Madeira veebikaamera: http://www.madeira-web.com/camera/cam-06.html
Funchali aiad: Funchali suurimad vaatamisväärsused on kahtlemata pargid, eraaiad ning botaanikaaiad. Madeirale tulevad loodussõbrad tervest ilmast spetsiaalselt selleks, et vaadata Quinta do Palheiro Ferreiro´t, mida peetakse siinsetest aedadest kõige ilusamaks. Silmarõõmu pakub ka Jaapani aed ja Jardim Botanico ehk Botaanikaaed, kuhu on kogutud taimed maailma erinevatest piirkondadest.
Santana teemapark: Santana (Santa Ana) on küla Madeira põhjaosas. Vabaõhumuuseumis jalutades saab hea ülevaate Madeira ajaloost, traditsioonidest ja kultuurist. Santana on tuntud eelkõige traditsiooniliste kolmnurksete Madeira majakeste poolest, kus elasid peamiselt põllumehed. Teemaparki saab bussiga, mis sõidab marsruudil Funchal-Santana-Funchal iga päev alates kl 8.00. Pilet: Lapsed (5-14a) 8 eur, täiskasvanud 10 eur. Rohkem infot teemapargi kodulehelt: http://www.parquetematicodamadeira.pt/en/default.asp
Porto Santo: Porto Santo on Madeira arhipelaagi suuruselt teine saar, mis asub u. 40km kaugusel Madeirast. Porto Santo kõrgeim tipp on Pico Baixo ( 516 m), millelt avaneb imeline vaade 9 km pikkusele kollase liivaga rannajoonele. Saarel on võimalik tutvuda ka pisikese pealinna Vila Baleiraga. Saarele pääseb laevaga, mis väljub kl 8.00 Funchali sadamast ning sõit kestab 2,5 tundi. Täpsem info ja hinnad: http://www.portosantoline.pt/psl/index.php
Võluv linnake Madeira põhjapoolel, kus peamiseks turismiatraktsiooniks on vulkaani koobas. Peale koopas käimist võib minna ka vulkanoloogia muuseumi, kus näidatakse 3D filmi maa sisemusest ja vulkaanide tegevusest.
Santa Cruz`i Aqua park: Santa Cruzi veepargis on mitmesugused veeliurajad igale eale ning keha saab kinnitada veepargi baaris.
Meresõit Kolumbuse laevaga: Laev on täpne Santa Maria koopia, millega Kolumbus asus on kuulsale retkele Uude Maailma. Laev väljub Funchali sadamast 2 korda päevas. Pardal pakutakse Madeira veini ja meekooki ning hea õnne korral võib näha ka delfiine ja vaalu.